AIŠKINAMASIS RAŠTAS

Dėl tikslingumo projektą „Molėtų rajono sporto infrastruktūros ir baseino komplekso investicijų projekto įgyvendinimas koncesijos būdu“ įgyvendinti viešojo ir privataus sektorių partnerystės būdu

1. **Parengto tarybos sprendimo projekto tikslai ir uždaviniai**

Lietuvos Respublikos vietos savivaldos įstatyme numatyta, kad savivaldybės taryba gali primti sprendimus dėl viešojo ir privataus sektorių partnerystės (toliau - VPSP) projektų įgyvendinimo tikslingumo. Molėtų rajono savivaldybės administracija ketina įgyvendinti VPSP projektą „Molėtų rajono sporto infrastruktūros ir baseino komplekso investicijų projekto įgyvendinimas koncesijos būdu“ (toliau - Projektas). Projekto tikslas – gerinti Molėtų rajono savivaldybės sveikatinimo paslaugų kokybę ir didinti sporto infrastruktūros prieinamumą Molėtų rajono gyventojams bei miesto svečiams. Projekto uždavinys - įrengti bei pradėti eksploatuoti baseino patalpas Molėtuose. Siekiami minimalūs rezultatai - išspręsta kokybiškos sporto ir sveikatingumo pasiūlos nebuvimo problema, įrengiant baseino priestatą.

1. **Siūlomos teisinio reguliavimo nuostatos:**

Sprendimu patvirtinamas Projektą įgyvendinimo tikslingumas, sudaromas pagrindas įgyvendinti Projektą VPSP būdu ir pasirašyti koncesijos sutartį.

1. **Laukiami rezultatai:**

Pritarus šiam sprendimo projektui, bus organizuojamos koncesijos konkurso procedūros ir pasirašoma koncesijos sutartis.

1. **Lėšų poreikis ir jų šaltiniai:**

Didžiausi savivaldybės turtiniai įsipareigojimai išreikšti diskontuotąja verte ir įvertinus rizikas – 5 404 127 Eur, įskaitant pridėtinės vertės mokestį.

1. **Kiti sprendimui priimti reikalingi pagrindimai, skaičiavimai ar paaiškinimai.**

Pridedama:

1. VšĮ Centrinės projektų valdymo agentūros 2022 m. kovo 29 d. išvada Nr. 2022/2-1490 „Viešojo ir privataus sektorių partnerystės projekto „Molėtų rajono sporto infrastruktūros ir baseino komplekso investicijų projekto įgyvendinimas koncesijos būdu“ (toliau - Projektas), įgyvendinamo Molėtų rajono savivaldybės administracijos, pagrindiniai duomenys ir išvada dėl projekto ir partnerystės socialinės ekonominės naudos“.
2. Investicijų projektas „Molėtų rajono sporto infrastruktūros ir baseino komplekso investicijų projekto įgyvendinimas koncesijos būdu“.